ZAPISNIK

44. sjednice Vijeća Mjesnog odbora Kupinečki Kraljevec I.,
održane 28. studenoga 2024. (četvrtak),
 s početkom u 19,00 sati
Nazočni članovi Vijeća: Žarko Vučak, Stjepan Barić i Darko Pereković.
Nenazočni članovi Vijeća: Ivana Pogačić i Lucija Josipović.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 44. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 43. sjednice. Otvara raspravu.      

       Vijeće je jednoglasno (3 „za“) usvojilo zapisnik 43. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (3 „za“) usvojilo 
dnevni red:
1. Prijedlog financijskog plana Mjesnog odbora Kupinečki Kraljevec I. za 2025.
2. Prijedlog plana malih komunalnih akcija Mjesnog odbora Kupinečki Kraljevec I. za 2025.
3. Realizacija Plana komunalnih aktivnosti Gradske četvrti Brezovica u 2024.
       4. Obavijesti, pitanja i prijedlozi          

           - zamolba za uređenje puta Starjak I. ogranak prema k.č.br. 188/4 k.o. Starjak

           - zamolba za postavljanje uzdignute plohe u ulici Tratinarski put

Ad 1) Prijedlog financijskog plana Mjesnog odbora Kupinečki Kraljevec I. za 2025.
          Predsjednik Vijeća, Žarko Vučak obrazlaže Prijedlog financijskog plana što ga je izradio Gradski ured za mjesnu samouprave, civilnu zaštitu i sigurnost te otvara raspravu.
         Budući da nema prijedloga niti primjedbi, Prijedlog financijskog plana daje na glasovanje.

         Vijeće je jednoglasno (3 „za“) donijelo 

FINANCIJSKI PLAN

Mjesnog Odbora Kupinečki Kraljevec I.
za 2025.

Članak 1.

Financijski plan Mjesnog odbora Kupinečki Kraljevec I. za 2025. (dalje u tekstu: Plan) sastoji se od:

PRIHODA:








80.540,00 €
RASHODA:








80.540,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	80.540,00

	6711
	PRIHODI ZA FINANCIRANJE RASHODA POSLOVANJA
	80.540,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	80.540,00

	Izvor 1.1. OPĆI PRIHODI I PRIMICI
	12.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	68.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	68.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 2) Prijedlog plana malih komunalnih akcija Mjesnog odbora Kupinečki Kraljevec I. za 2025.
           Predsjednik Vijeća, Žarko Vučak obrazlaže Prijedlog plana što ga je izradio Gradski ured za mjesnu samouprave, civilnu zaštitu i sigurnost te otvara raspravu.

         Budući da nema prijedloga niti primjedbi, Prijedlog plana daje na glasovanje.

         Vijeće je jednoglasno (3 „za“) donijelo 
Plan malih komunalnih akcija

Mjesnog odbora Kupinečki Kraljevec I. za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Kupinečki Kraljevec I., a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 68.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Brezovica u 2025.

Ad 3) Realizacija Plana komunalnih aktivnosti Gradske četvrti Brezovica u 2024.
          Predsjednik Vijeća, Žarko Vučak informira članove Vijeća o statusu realizacije Plana komunalnih aktivnosti Gradske četvrti Brezovica u 2024.,iznosi problematiku realizacije proširenja nastavka ulice Starjak te da se predsjednik Vijeća Gradske četvrti Brezovica zauzeo za to da se akcija realizira, no u novom ugovoru sa Zagrebačkim cestama nema navedene akcije. Ističe da je prometnica Starjak imala status javne ceste. Što se tiče akcije uređivanja dječjeg igrališta kod sjedišta Mjesnog odbora, stavljanje sječke umjesto nekadašnjih antitraumatskih podloga pokazalo se lošom odlukom budući da je sječka istrulila. Tražit će rješavanje navedenog nedostatka pisanim putem.
Ad 4) Obavijesti, pitanja i prijedlozi 
       Predsjednik, Žarko Vučak informira članove Vijeća o zamolbi za uređenje puta Starjak I. ogranak prema k.č.br. 188/4 k.o. Starjak i zamolbi za postavljanje uzdignute plohe u ulici Tratinarski put te o prijedlozima odgovora predsjednika Vijeća Gradske četvrti Brezovica.
       Stjepan Barić informira Vijeće o usmenom traženju građana za šodranje poljskog puta u ulici Starjak iza k.br. 90.
       Predsjednik Vijeća, Žarko Vučak navodi da su vijeća mjesnih odbora prijedloge za uređivanje poljskih puteva utvrđivala ljetos te su upućeni na dalje postupanje prema nadležnom Gradskom uredu. Mišljenja je da bi se šodranje navedenog puta trebalo riješiti na isti način.
       Budući da se nitko ne javlja za riječ, predsjednik Vijeća zaključuje 44. sjednicu Vijeća Mjesnog odbora Kupinečki Kraljevec I.

           Dovršeno u 19,55  sati.
         Zapisnik sastavila:
            Lidija Špišić
         KLASA: 024-08/24-003/2415
         URBROJ: 251-13-11-8/005-24-2
         Kupinečki Kraljevec, 28. studenoga 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 44. sjednici Vijeća Mjesnog odbora Kupinečki Kraljevec I.,

28. studenoga 2024.

